32004D0278
L 087/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 2004 година
относно позицията на Общността за изменение на допълненията към приложение 4 към Споразумението между Европейската общност и Швейцарската конфедерация за търговията със земеделски продукти
(2004/278/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2002/309/ЕО, Евратом на Съвета и на Комисията от 4 април 2002 г. относно Споразумението за научно и технологично сътрудничество, за сключването на седем споразумения с Конфедерация Швейцария (1), и по-специално, член 5, параграф 2, втора алинея от него.
като има предвид, че:
(1)
Споразумението между Европейската общност и Швейцарската конфедерация за търговия със земеделски продукти, наричано по-долу „Споразумението за земеделие“, влезе в сила на 1 юни 2002 г.
(2)
С член 6 от Споразумението за земеделие се създава Съвместен комитет за земеделие, отговорен за управлението на Споразумението за земеделие и за осигуряване на неговото добро функциониране.
(3)
Член 11 от Споразумението за земеделие предвижда, че Съвместният комитет за земеделие може да реши да измени приложения 1 и 2 и допълненията към другите приложения към Споразумението.
(4)
Трябва да се определи позицията на Общността, която ще заеме Комисията в Съвместния комитет за земеделие във връзка с измененията на допълненията.
(5)
Мерките, предвидени в настоящото решение, са в съответствие със становището на Постоянния фитосанитарен комитет,
РЕШИ:
Член 1
Позицията на Общността, която се приема от Комисията в Съвместния комитет за земеделие, учреден с член 6 от Споразумението между Европейската общност и Швейцарска конфедерация за търговия със земеделски продукти, се основава на проекторешението на Съвместния комитет за земеделие, приложено към настоящото решение.
Член 2
Решението на Съвместния комитет за земеделие, след приемането му, се публикува в Официален вестник на Европейския съюз.
Съставено в Брюксел на 10 февруари 2004 година.